
TO  THE 


VERY  REVEREND  PRINCIPAL  CANDLISH,  D.D. 
 *  

SlR, 

I  have  very  great  pleasure,  by  your  own  kind 
permission,  in  dedicating  to  you  — the  leader,  par  excellence, 
in  my  opinion,  of  the  religious  public  of  our  country — a 
translation  by  me,  from  English  into  Gaelic,  of  a  Discourse 
of  yours,  which,  to  my  great  instruction  and  gratification, 
I  happened  to  have  heard  preached  by  you  in  Edinburgh, 
not  once  only,  but  a  second  time,  previous  to  its  publication, 
as  the  opening  Discourse  in  your  well-known  work,  entitled 
"  Scripture  Characters/' 

The  motive  which  has  actuated  me  in  attempting  the  per- 
formance of  this  slight  labour  of  love  on  behalf  of  a  cause  in 
which  you  have  spent  your  lifetime,  will,  I  hope,  irrespective 
of  the  intrinsic  merits  of  this  emanation  of  your  fine  and 
powerful  genius,  recommend  it  to  the  attention  of  many  of 
our  countrymen  on  account  of  the  Christian,  Scottish," and 
Highland  object  which  I  have  had  in  view. 

I  am, 

Very  Reveeend  Sir, 
Your  obliged  and  most  obedient  humble  Servant, 

WILLIAM  CATTANACH. 

Edinburgh,  June,  1867. 


PKEFATOKY  NOTE  TO  SECOND  EDITION. 


A  new  edition  of  this  translation  having  been  earnestly 
desired,  the  Translator  willingly  complies  with  that 
request,  in  the  hope  that  the  recent  lamented  death  of 
its  distinguished  Author  may  render  it  peculiarly  accept- 
able to  our  Gaelic-reading  population.    The  original 
design  of  the  publication  was  to  assist  in  the  erection 
of  a  church  in  the  Highlands,  and  it  met  with  the 
cordial  sympathy  of  Dr.  Candlish,  who  was  always 
ready  to  lend  his  valued  aid  in  behalf  of  his  Gaelic 
brethren.     And  now  that  the  grave  has  closed  over 
him,  and  nearly  "  all  his  brethren,  and  all  that  genera- 
tion," to  whom  his  living  voice  was  so  familiar,  and  by 
whom  his  active  and  energetic  services  were  so  widely 
appreciated,  the  text  on  which  this  eloquent  sermon 
was  preached  assumes  an  interest  singularly  solemn, 
touching,  and  appropriate.     In  presenting  this  new 
edition,  the  Translator  has  only  to  renew  his  fervent 
prayer,  that  his  Gaelic  readers  may  experience,  when 
perusing  it  in  their  mother  tongue,  the  same  satisfac- 
faction  which  it  imparted  in  its  first  delivery  to  himself, 
and  which  it  still  affords  to  so  many  who  have  read  it 
in  the  well-known  volume  of  "  Scripture  Characters." 

W.  C. 

Edinburgh,  St7i  January,  1874. 


DEABBH-SHÀMHUILT  AIR  6ACH  UILE  NI— 
"AGUS  EHUAIR  E  BAS." 


Gen.  v.  5,  8,  11,  14,  &c. 
"  Agus  fhuair  Ioseph  bàs,  agus  a  bhràithrean  uile,  agus  anginealach  sin 
uile." — Ecs.  i.  6. 

US  an  trà  so,  o  linn  Hòmeir,  chaidh  siubhal  sios  ghinea- 


lach  dhaoine  a  choimeas  ris  an  duilleach  ameasg 
chraobh  na  frìthe.  An  duilleach  a  ni;  air  an  t-samhradh 
so,  meath  as,  uigh  air  'n  uigh,  'sa  sgaoileas  a  chiar-bhrat  millte 
air  uachdar  na  talmhuinn,  ni  an  t-ath  Earrach,  le  a  thoir- 
bheartas,  ath-ùrachadh.  De  na  milltibh  lion'ar  de  bhlàithibh 
àillidh  agus  de  dhuilleagaibh  uaine  a  bha,  o  chionn  beagan 
mhios,  a'  sùgradh  gu  faoileasach  ann  an  gathaibh  aoibhinn 
na'  greine,  cha'n'eil  an  diugh,  a  h-aon  a  làthair;  ach  thig 
buidheann  ùr  dhiubh,  làn  soillse  agus  sòlais,  a  ris  a  chòmh- 
dach  nan  geug,  agus  a  rìs  bristidh  bòidhche  agus  binneas 
feadh  nan  coilltean,  mar  do  ghnà,  ceart 's  mar  nach  d'thainig 
crionadh  idir  air  an  gèuga  duilleagach :  Is  ionann  so 
agus  daoine ;  "  siùbhlaidh  ginealach  as,  agus  thig  ginealach 
eile,  ach  fanaidh  an  talamh  gu  bràth,"  (Eccl.  i.  4) — ionann 
eile  do'n  ghineil  a  ta  teachd — ionann  do  gach  uile  ghnè  de 
throm  shaothair,  de  thur  dhìomhanas  de  dhòchas  's  de 
mhealladh  m'a  seach — mar  nach  tugtadh  riamh  dhuinn  fair- 
eachadh  mu  chaochladh  —  mar  nach  cualas  riabh  ceol — 
caismeachd  a'  Bhàis  a'  torman  os  ceann  an  ail  a  tha  'dol 
seachad. 

Ach  tha  aon  ni  ann  ris  nach  'eil  an  sàmhlachadh  ud  a' 
co-sheasamb,  tha  dealachadh  eadar  sliochd  an  duillich  agus 
sliochd  a  chinne-daonna.  Tha  astar  fàsail  eadar  an  dà 
shamhradh,  astar  a  ta  gu  comharraichte  'nochdadh  na  slighe 
eadar  an  da  thrà,  leis  "  a'  choille  luim  gheamhraidh."  Ach 
cha'n  eil  fosadh  mar  so  air  siubhal-sios  ghinealach  nan 
daoine.  Tha  iad  so,  mar  gu'm  b'ann,  a'  leaghadh's  a'  co- 
ruith  'na  cheile ;  siubhlaidh  seann  duine  agus  beirear  lean- 
abh  ;  gach  latha 's  gach  uair  tha  bàs  agus  breth  ann ;  agus, 
uigh  air  n  uigh,  gun  a  thoirt  fainear,  falbhaidh  luchd-saoith- 
reach  agus  ùbraid  an  t-saoghail  so,  agus  thig  buidheann  ùr 
nan  ionad  a'  shaoithreachadh  mar  a  rinn  iadsan.  'Sann  a' 
so  'tha  e  tachairt  nach  eilear  mar  a's  trice  a'  ceart — bhreith- 
neachadh  lan — neart  nam  briathra  so,  "  Tha  ginealach  a  siu- 
bhal  agus  ginealach  eile  a'  teachd ;  ach  fanaidh  an  talamh  gu 
bràth." 

Deanamaid  a  nis  a  shaoilsinn  gu  bheil  glac  eadar  ghinealach 
nan  daoine  mar  bha  an  geamhradh  eadar  siubhal  agus 
athfhàs  nam  blà.  Seasamaid  air  innis-mheadhoin  'an 
àiteigin  7an  sruth  na  h-Eachdruidh,  far  am  beil,  mar  gu'm 
b'ann,  bealach  na  beàrn  eadar  aon  sgeul  innse  agus  sgeul 
inns'eile  anns  a'  bheil  lan-shruth  na  beatha  'bhuineas  do'n 
cheud  uirsgeul,  air  a  dheothal  a  stigh,  's  air  a  shlugadh,  agus 
ann's  nach  do  thòisich  an  sruth  ùr  fathast  ri  ruith.  A 
shamhuil  so  de  sheasamh  tha  againn 's  an  Eachdraidh  naoimh 
eadar  cuid  de  na  fad-chèuman  a  ta'n  Eachdraidh  sin  air 
tout,  thairis  air  mòran  bhliaclhnachan,  eadar  crioch  no 
deireadh  aon  chuis  sgeòil,  gu  tùs  sgeul-aithris  eile,  ann  an 
co-streup  an  t-saoghail ;  mar  a  ta  (mar  shamhuil)  eadar  dol- 
siòs  cloinn  Israeil  do'n  Eiphit,  ann  an  làithean  Iòseiph,  agus 
an  teachd  air  an  ais  ri  linn  Mhaois.  Ann  an  so  tha  againn 
fàslach  thiamhaidh,  mar  gu'm  b'è 's  gu'n  tigeadh  geamhradh 
16m  eadar  an  tràth  'san  robh  Iòseph  agus  na  bha  ri  linn 

'gan  nochdadh  fein  co-riochdail, — agus  tràth  eile,  anns  nach 
d'  fh'an  aonan  de'n  dream  a  bh'ann  roimhe,  beò  air  ùrlar  na 
beatha  :  ach 's  ann  a  "  dheirich  righ  ùr  air  an  Eiphit,  do  nach 
b'  aithne  Iòseph:"  Agus  shaoilte  gu'n  robh  aig  an  Eachd- 
rai'che  trom  smuainte  mu'n  fhàslach  so,  'nuair,  ann  a  bhi 
co-dhunadh  an  uirsgeoil  uile,  ta  e'crioclmacliadh  an  iomlain 
anns  na  briathra  goirid  brigheil  so, — "  Agus  dh'eug  lòseph, 
agus  a  bràithrean  uile,  agus  an  ginealach  sin  uile." 

'Se  an  ceud  ni  a  bhuaileas  ar  n-inntinn,  air  lèughadh  na 
rainne  so,  à  riochdalas  agus  à  neart,  mar  mhineachadh  air  an 
sgeul  a  ta  e  'criochnachadh  cho  càs,  bhriogh'or.  Anns  an  sgeul- 
ìnnse  'chaidh  seachad  ro'i  'n  rainn  so,  chunnaic  sinn  sealladh 
sùrdail — dealbh  beò,  mar  gu'm  b'è ;  agus  a  nis,  tha  an  t-iomlan 
air  a  thoirt  gu  mi — dhealbh,  mar  gu'm  b'ann  le  aon  sgriob. 
Beagan  roimhe"  so,  chunnaic  sinn  còmhlan  mòr  sluaigh — 
(ionann's  sinn  fein  's  gach  dòigh)  a'  gluasad  's  ag  iipraid 
gu  dian  feadh  a  cheile  mu'n  gnothaichean  fein,  fa  leth,  no 
gnothaichean  an  teaghlaichean,  no  an  gnothaichean  uile  maraon, 
ionann  direach  mar  sinne.  Bha  iad  uile  dùrachdaeh  'nan 
gnothaichibh  fa  leth;  agus  'nan  là-san  bha  h-uile  ni  cho  cùra- 
mach  dhoibhsan 's  a  tha  ar  nithe  fein  dhuinne  air  an  là  'n  diugh. 
Smuainich  iad,  mhothaich  iad,  dh'  fhuiling  iad;  rinn  cùram 
an  treachladh,  togalaichean  an  cur  fo  bhuaireas,  agus  thug  an 
oidhirpean  neofhoisneach  'an  aghaidh  chaochladh  do-chiosnail 
an  Batha  mar  gu'm  b'ann  air  an  ùir  fo'n  casan  beo  le  cruaidh 
spàirnn  agus  deanadas  an  t-saoghail — ach  feuch  !  mar  gu'm 
buailt'  orra  slat-dhruighteach,  no  gu'n  cuirte  car  càs  ann  an 
roth  falaich — sid  as,  mar  sgàile  bruadair,  an  t-iomlan  de'n 
mhor-dhomhladas  sluaigh  ud,  shuidh  sàmhchair  chianail  an 
lèirsgrios  'nan  àite.  Ionann  so-'s  mar  gu'm  biteadh  'dùr- 
bheachdachadh  air  a'  chuan,  agus  càbhlach  deas-uighimichte 
a'  snàmh  gu  h-àillidh  air  'fharsuingeachd  filial,  ag  aomadh  fo'n 
t-soii-bheas,  agus  a'  smachdachadh  nan  tonn  bochdach  le  caith- 

ream — agus  gu'n  seallta  a,  rìs  agus  nach  faicte  dad  ach  an 
cian-chuan  sàile,  gu  ciùin  'na  shìneadh,  gu  dubh  duaichnidh,  os 
ceann  an  luingeis,fada  fodha,a  thur  sgrios  an  stoirm  ghabhaidh 
a  bha  ann  a  chianamh.  An  tìr  uile  'bha  àitichte  leis  na  daoinibh 
a  ta  fo'r  n-ùigh-bhròin, — an  Eiphit  le  à  togalaichean  binneach, 
agus  a  luchairtean  riòmhach, — Gòisen  le  à  dhachaidhean 
ciùin  cìobarail — fonn  torrach  Chanàin — fasaichean  bothanach 
Ismàeil— dh'fhalbh  iad  uile  as  ar  sealladh,  ann  am  plathadh; 
agus,  'nàn  àite,  tha  againn  ionad  uaighean,  aon  chaithir 
mhor,  shàmhach,  bhàis,  — "  Tha  Iòseph  marbh,  agus  a 
bhràithrean  uile,  agus  an  ginealach  sin  uile." 

Nach  ann  an  so  a  ta'n  clar-ìnnse  bàis !  an  sgeulaithris  air 
bàsmhorachd !  Ge  goìrid  e,  gidheadh,  cia  mion  àraidh  e-a' 
tòiseachadh  le  fios  mu  aon  neach,  agus  an  sin  ag  at 's  a'  lèu- 
dachadh  gus  a'  bheil  e'  glacadh  'sa'sguabadh  leis  an  iomlain 
gu  tur-bhuileach !  'Sa'  cheud  dol  amach  tha  iomradh  air  aon 
ainm  "dheug  Ioseiph" — mar  gu'm  bu  inhiann  gach  aon  iom- 
radh fa  leth — ach  tha'n  àireamih  a'  fàs  's  a'  liònmhorachadh  ro 
chàs, — tha  à  bhràithrean  mar  an  ceudna  marbh.  Dh'fhaoidte 
cuid  diubh  sin,  fòs,  ainmeachadh, — Keuben,  Simeon,  Leibhi, 
igus  Iùdah, — Isachar,  Sebulun,  agus  Beniamin — Dan  agus 
Naphtali — Gad  agus  Aiser.  Ach  tha'n  teaghlach,  cheana,  air 
mèurachadh  gu  lionmhorachd  nach  eil  e  furasd  a  mheas, 
agus  mu  thiomchioll  an  Eachdraiche  tha  cruinn  domhladas 
sluaigh,  nach  comas  do  chunntas  gu  deas  àireamh,  no  do 
pheann  sgriobhadair  clis  fuireach  ri'n  cur  sios,  's  tha'n  leabh- 
ar  cuimhne  cho  beag's  nach  teachd  iad  ann ;  uime  sin, 
feumar  an  càradh  uile  fo  aon  fhios  goirid,  gun  iomradh  orra 
fa  lèth,  fios,  a  dh'aindeoin  sin  ni's  ro  dhmitiche  briathra — 
"  Dh'eug  Iòseph,  agus  à  bhràithrean  uile,  agus  an  ginealach 
sin  uile." 

"  Agus  an  ginealach  sin  uile."  Cia  lion  mile  tha  na  briath- 
ra so  a'  filleadh  annta  ?    Agus  cia  lion  mile  air  am  bheil  na 

facail  so  amhàin  'nam  marbh-rann  's  'nan  cuimhneachan  ? 
Nach  culaidh — clilisgidh  an  gearr  bhriathrachas  uamhasach 
so,  an  teannachadh 's  an  giorrachadh  so — ainmean  agus  each- 
draidhean  nam  muillionna  air  an  cur  sios  anns  an  aon  f  hios 
ghoirid  so-gu'n  d'  fhuair  iad  uile  bàs  !  Agus  bu  daoine  iad 
sud  a  bha,  'nan  àm  goirid  fein,  cho  sùrdail  dian  'sa  ta  sinne 
n  diugh, — ion  cho  làn  ruinne  de  innleachdaibh,  de  shealltuinn 
rompa, — ion  cho  cùramach  mu'n  gnothaichean  fein  agus  na 
h-ùine 's  am  bu  bheò  iad 's  a  ta  sinne  air  an  uair  so.  Dh' 
fhaodadh  gach  aon  diubh  leabhar  a  lionadh  le  fios  mu 
ghniomhara  agus  ionnsaidhean  a  bha  cho  mòr  'nam  beachd 
fein  fa  leth,  's  nach  bu  chòir  gun  deanta  gu  brath  di-ch- 
uimhn  orra,gidheadh,  'se  uile  na  ta'm  fios  naomh  so  toirt  umpa, 
agus  cha'n  ann  air  leth, — ach  'nan  aon  mheall  gun  aireamh 
gun  chomharradh — "  gun  d'  fhuair  iad  uile  bàs."  Neo,  ma 
roghnaicheadh  fear  àraidh  sam  bith  de'n  iomlan, — a  chum 
aire  chomharraichte — ma  tha  ann,  tre  stiuradh  an  Fhreasdail, 
agus  air  sgàth  'f  heothais  fein,  fear  a  choisinn 's  an  eachdraidh 
so,  cliu  a  bhios  mairienn — agus  ma  chruinnich  e  m'a  thim- 
chioll  cròithlean  beag  a  ta  'nan  seasamh  gu  doilleir  amhar- 
usach  ann  an  dealradh  a  shoillse-san,  agus  nach  do  chailleadh 
anns  a'  chumasg  choitcheann  gidheadh,  am  fear  a's  barraichte 
dhmbh,  agus  iadsan  a  ta,  ann  an  cuid  a  co-roinn  a  shaorsa- 
san  o  dhi-chuimhn,  cha'n  eil  iad  air  an  gabhail  fath  leth  ach 
chum  gu'm  b'  fhearr  a  chite  gu  bheil  aca  an  earrann  fein 
anns  a'  chilis  a  dh'eireas  maraon  do  gach  uile  neach ;  agus 
foghnaidh  do  gach  aon  fa  leth,  agus  do'n  iomlan  fòs,  an  t-aon 
gheàrr — bhriathrachas  mu  dheiradh  thall — "  Agus  dh'eug 
Ioseph,  agus  a  bhraithrean  uile  agus  an  ginealach  sin  uile." 

Air  chinnt  shaoilteadh,  gu'm  b'e  run  an  Tighearna, — leis 
a'  bhàs-chlar  fharsaing  so  mu  ghinealach  iomlan, — a  dheilbh 
a  spiorad  fein,  comharra  fochaide  (margu'm  b'e)  agus  neonidh- 
eachd  a  bhualadh  air  gach  uile  mhòrchuis  agus  air  gach  uile 

B 

àrd  eaclardhealachadh  inbhe 's  an  t-saoghal  so  ;  thaobh  gu 
bheil  iad  sin  uile  'gan  call  ann  an  slugan  a'  Bhàis,  a  ta  treò- 
rachadh  gu  aon  eadardhealachadh  na  Siomiidheachd. 

I.  Beachdaicheamaid  a  nis  air  an  innse-sgeòil  so  mar  tha  i 
'tighinn  air  aon  neach — "Dh'èug  Joseph," — Tilleadhmaid  air 
ar  n-ais  leis  an  fhios  so  troimh  sgeul  uile  chaochlaidhean 
lionmhor  a  bheatha  iomadaiclh-s^eul  a  ta  tais^te  'n  ar  cridhe 
le  mòr-speis  agus  tlachd,  o'n  clrùghadh  a  rinn  i  oirnn  'an  àm 
maothalais  na  h-òige.  Nach  eil  am  fios  so  a'  deanamh  an 
sgeòil,anns  gach  caochladh ;  ni's  caoine  s  ni's  tiamhaidhe  leinn? 
Chi  sinn  Ioseph  'na  leanaban, — 'na  ghiùlan — 'na  òganach  aig 
a  bhaile — 'na  bheadaran  aig  athair 's  e  'na  bhantraich, — mar 
cheud  èarlais  a'  ghràidh  sin  a  ta  nise  air  a  naomhachadh 's 
a'  Bhàs.  Ta  sinn  'g  a  leantunn  le  mor  cho-fhulang  troi 
chluipean  beaga  agus  ribeachan  teaghlaich  nach  robh  aon- 
sgeulach,  do'n  d'  rinneadh  e  gu  furasda  'na  chobhartach,  a 
thaobh  'aon  f  hillteachd  gun  ghò,  gun  amharus,  agus  an  uair 
a  smuainicheas  sinn  uime  eadhon  aig  an  àm  sin,  a'  faotuinn 
urraim,  'na  ghiulanachd,  a  bhi  faighinn  foiliseachaidh  o'n 
Airde,  agus,  air  a  cheart  fhàth  sin,  a'  fulang  geur-leantuinn 
agus  fuath  na  muinntir  do 'm  bu  chòir  gu  nàdurra  a  chaid- 
readh  agus  à  theasraiginn  ;  'nuair  lèughas  sinn  à  thoil  neo- 
a^ail  an  coinneachadh  leth  na  slio;he  'nan  innleachdan  'na 
aghaidh, — agus  cia  du-ghamlasach 's  a  bha  'n  cùid  innleachd — 
a'mhealltaireachd  mhi-chneasta  a  rinn  iad  air  a  sheann  athair, 
agus  cia  caol 's  a  fhuair  e  fein  teasraiginn,  le  còmhnadh  an 
Fhreasdail,  nach  'eil  an  smuain  so  'gar  bualadh  gu  tiomhadh 
nach  d'  rinneadh  so  gu  leir,  ach  a  ruigsinn  a  cho-dhunaidh 
ghoirid  so,  "  Dheug  Ioseph."  Leanaidh  sinn  do'n  Eiphit  e. 
Theid  sinn  leis  do  thigh  Photaphair  agus  tha  gàirdeachas  òrinn 
air  son  àrdachaidh  'an  sin.  Tha  againn  co-phairt  'nà  thàir 
agus  'na  mhasladh.  Tha  Ioseph 's  a'  phriosan  dhuinn  mar 
sheann  charaid  eòlach.  Tha  gràdh  ar  cridhe  aguinn  air,  air  son 

àn  neochiontais,  onarach  gun  smal  agus  f  hirinne  gun  mlieang 
d'  a  mhaighstir  a  cliaidh  a  mhealladh,  a  dliillseaclid  sheas- 
mhack  d'  à  Dhia — agus  tha  corruich  lasanta  oirnn  air  son  gacli 
encoir  a  ta  e'  fulang.  Na  bruadair  a  rinn  e  mhineachadh,  do'n 
àrd-fhuineadair,  coire  an  àrd  bhuidealair,  gacli  car,  air  fad, 
a  rinn  àrdachadh  gu  mor-mheas  an  Kigh — an  inbhe  gus  an 
dèirich  e  ann  an  cùirt  Phàro,  à  chumhachd  thar  na  h-Eiphit,  a 
sheòltachd  ann  an  solar  a  dheanamh  air  chionn  bhliàdhnachan 
na  h-airce, — a  bhuntainn  r'  a  athair  agus  ri  teaghlach  'athar- 
gach  cuis  dhiubh  sin  'nà  eachdraidh  (eachdraidh  a  ghabh  greim 
air  ar  cridhe  'an  tùs  ar  n-òige,  agus  as  f haide,  'chumas  greim 
air  nar  n-aois)  tha  na  cuisean  sin  uile  a'  cur  air  siublial 
talmhaidh  Ioseiph  gràdhalachd  agus  àille  'nar  beaclid  toigh- 
each-ne,  ionann,  seadh  fada'  bharrachd  air  na  thachair  oirnn 
riamh  aims  na  chruthaich  na  dheilbh  Fionnsgeulas. 

Cha  taitneach,  maith  a  dh'  f  haoidte,  dubhar  gulmach  a'  Bbàis 
a  sgaoileadh  thar  an  dealbh  bheathail  so ;  gidheadh  than  sgàile 
sin  (mar  chamhanaich  sheimh  f  heasgair  thar  tir  ghniomhaich), 
'ga  sgaoileadh  fein  thar  an  dealbh,  mar  ghnè  de  chaoin  eadar- 
sholus  ciatach;  agus  tha  e,  co  dhiubh,  a'  teagasg  leasain  fhallain 
dhuinne — 'se  sin,  sinn  a  chuimhneachadh,  cia  bith  co  àrd  's  a 
bha  inbhe  Ioseiph  'n  à'  là  fein5  iomraiteach  's  ga  bheil  à  chliù 
feadh  gacli  lìnne,  mòr  agus  buan  gan  robh  toradh  a  ghniomha  'n 
deigh  dha  siubhal,  cha  b'  aim  a  mhàin  a  thaobh  Israeil,  ach  a 
thaobh  na  h-Eiphit  agus  an  t-saoghail,  uile, — b'  f  heudar  dhàsan 
fadheòidh,  dol  "air  slighe  gach  uile  fheòla."  A  dheucliainneaii 
iomadach  antrom — à  bhuaidhean  le'n  uile  urramachd,  bha  iad 
uile  maraon  gearr,  agus  diombuan ;  agus  thainig  crioch  air  a 
shiubhal  dian  mar  is  f  heudar  teachd  air  beatha  an  neach  'as 
diblidh  bhos,  oir  "  Dh'eug  Ioseph." 

Leughaibh  a-ris  eachdraidh  Ioseiph,  agus  cumaibh  daonnan 
for  n-aire  an  ceann-sanais  so,  "Agus  dh'eug  Ioseph" — Ath- 
ghinibh  gu  sùil-bheachd  ur  n-inntinne  gach  car  fa  leth 

a  thainig  air  ri  'bheò,  agus  an  geur  amharc  dhiubh  air  duine 
air  an  d'  thainig  a  lion  de  chaochlaidhean,  cluimiibh  guth 
bròn — f  huaimeach  gun  tamh  gun  sgur  a'  seirm  'nur  cluasaibh, 
"  Agus  dh  eug  Ioseph."  Agus  feuchaibh  cia  an  cliongadh  a 
bheir  a  chaismeacbd  bhrònach  ud  air  a  bhreth  a  bheir  sibb 
m'an  chuis,  agus  air  ur  mothachadh  fèin 's  an  am.  Seallaibh 
air  gach  caochladh  fa  leth  's  a'  bheath'  ud,  cuiribh  e  gu 
taobh, — tearbaibh  e  o  na  h-uile  car  eile,  thugaibh  e  ann  an 
dlù-thaice  ris  an  innse  a  ta  co-dhunadh  an  iomlain,  agus 
faicibh  cia  mar  'sheallas  e  ann  an  solus  no  ann  an  sgàile 
ciar-ruiteach  na  h-uaighe.  Tha  lòseph  aig  an  tigh,  na  phaiste 
beadarach  aig  'athair.  A  !  a  sheannair  urramaich,  na  bi 
mo'  a's  beadarrach  rau  d'  ghiulan  àluinn,  umhail.  Cuimhnich 
cia  tràth  'a  a  dh'  f  haodar  a  ràclh  uime,  agus  cia  cinnteach  is 
fhèudar  a  ràdh,  "  Dh'eug  Ioseph  " — Ghailleadh  Ioseph,  agus 
bha  athair  fo  dhu-bròn.  Bha  e  smuainteach  air  coslas  an 
deagh  rath  a  bhiodh  air  a  mhac,  na'n  rachadh  a  chaonadh 
car  tamuill.  Ach  na  bi  fo  sprochd  a  sheann  athair  leith. 
Ciod  è  ged  dh'  fhalbh  do  leanabh  mu'n  do  choisinn  e  duai- 
sean  faoine  na  beatha  so  ?  A  !  smuainich  ged  dh'  f hàgt'  e 
gus  am  buanaicheadh  e  iad  gu  leir,  gum  b'i  an  t-aon  chrioch 
bu  deireadh  dha,  agus  gum  feumta  ràdh  m'a  thimchioll, 
"  Dh'eug  Ioseph."  Tha  Ioseph  ann  an  anshocair, — air  a 
bhrath — fo  ghèur-leantuinn,  air  a  lèireadh  agus  air  a  chràdh 
ann  am  maothalas  a  chridhe  'n  à  choigreach,  am  measg  choig- 
reach  'na  phriosanach,  'na  thràìll.  Ach  na  biodh  mi-shuaimh- 
neas  thar  tomhais  air,  air-son  call  a  shoirbheis.  Cha  bhi  ann  da 
ach  an  t-aon  ni'nuairtheid  beagan  bhliadhnachan  seachad,agus 
a  thig  a'chriòch.  Seallan  beag  agus  theirear  uime — "  Dh'eug 
Ioseph."  Chaidhloseph  àrdachadh — tha  e  àrd  annan  saibhreas, 
an  urram 's  an  cumhachd.  Chaidh  aiseag  d'  a  athair — rinn  e 
rèite  r'  a  bhràithribh.  Ach  c'  uime  dheanadh  à  ghlòir  agus 
à  shòlas  uile  'ìnntinn  a  thogail  ?    Is  neoni  sin  dha-san  gu 

goiricl — 'nuair  a  theid  a  ràclh  uime,  "  Dh'eug  Ioseph/'  A  ! 
cha  '11  eil  buaidh  a  measg  bhuadh  lionmhor  Ioseiph  uile, 
ach  a  h-aon  a  mhàin,  'n  a  rath  no  'n  a  ghiulan,  nach  searg  's 
nacli  crup  an  ieth  ris  a'gharg-fhiosrachadh  so.  'Aon  fhillteachd 
na  h-earbs'  a  bli'aig  ann  an  Dia,  a  dhian-sheasamh  ris  an 
fhirinn  agus  ri  naomhachd,  deadh-ghean  Neimh,  à  sheirc  à 
cridhe  glan,  à  dheagh  chogais,  agus  a  chreideamh  gun  ghò- 
seasaidh  iad  sin  an  aghaidh  caisleacliadh  so  à'  bhàìs.  Agus 
'si  an  aon  smuain  shòlasach  air  am  mìann  leinn  gu  h-àriadh 
màirneal  'nuair  a  leughas  sinn  an  sgeula  so,  gur  h-e  an  t- 
loseph  so  a  ta  nise  marbh,  an  t-Ioseph  ceudna  a  labhair  gu 
mòrail  na  briathra — "  Cia  mar  ni  mise  an  aingeachd  mhòr 
so,  agus  peacachadh  an  agliaidh  Dhia  " — an  t-Ioseph  ceudna 
mun  do  leugh  sinn  'nuair  bha  e'm  priosan  gu'n  robh  an 
Tighearna  maille  ris,  agus  gu'n  do  nochd  e  tròcair  dha, — an 
t-Ioseph  ceudna  a  chunnaic  sinn  ann  am  fianuis  Pharaoh  a' 
diultadh  urraim  sam  bith  dha  fèin  ach  a'  toirt  na  glòire  do  Dhia 
a  mhàin — "  Cha'n  eil  e  annamsa — Bheir  Dia  do  Pharaoh  freag- 
radh  sithe ;"  an  t-Ioseph  cèadna  a  labhair  cho  caomhail  r'  a 
athair  's  r'  a  bhràithribh  a'  tlusachadh  leapa-bàis  athar  le 
'ghealltainn  da,  (mar  b'e  a  mhiann  e),  gu'n  cuirte  'na  laidhe  e 
mar  ri  shinnsre  ann  an  tir  a'  gheallaidh — "  ni  mi  mar  a 
thubhairt  thu" — agus  gu  caoin-chiatach  a'  toirt  faochaidh 
do  choguiseanbruaidhleanach  a  bhràithrean — "Na  biodh  eagal 
oirbh ;  rùnaich  sibhse  olc  mu'm  thaobh-sa,  ach  runaich  Dia 
e  chum  matha ;  bèathaichidh  mise  sibh  fein  agus  ur  mui- 
richean," — agus  fadheòidh,  an  t-Ioseph  ceudna  sin  a  fhuair- 
eadh  treun  'an  creideamh  an  tra  thainig  'uair  dheireannach 
fèin  air,  a'  dòchas  'an  agaidh'  dòchais,  ag  iomradh  air  dol 
suas  Cloinne  Israeil,  agus  a'-toirt  àithne  mu  thiomchioll  a 
chnàmh  fèin,  ag  radb,  "Gu  cinnteach  amhaircidh  Dia  oirbh, 
agus  giulainidh  sibh  leibh  mo  chnàmha-sa  suas  à  so." 

Seadh,  is  ni-eigin  e'  fhoglum  gur  h-e  lethid  so  do  dhuine 

'th  'ami ;  duine  le  n  eagal  oilbheum  a  thoirt  do  Dhia,  a  ta  'g 
earbs  as  a  thròcair,  'gà  ghlòrachadh  am  fianuis  rìghrean ; 
cluine,  fòs,  cho  dleasdanach  d'  a  athair  fein,  cho  fialaidh  s  cho 
mathasach  r'  a  bhràithribh ; — duine,  fadhèoidh,  a  bha,  gus 
a'  chrioch,  diongmhalt  's  a'  chreideamh,  agus  aig  an  robh 
dòchas  aoibhneach  ri  oighreachd  Dhia  ; — is  ni-egin  e'  f  hogh- 
lum  gur  e  lethid  sin  de  neach,  gur  e  Iòseph  a'  f  huair  bàs. 
Tha  furtachd  anns  an  sgeul — -"  Dh'eug  Ioseph."  "  Theid  an 
t-ionracan  a  thoirt  air  falbh  roimh  an  olc  a  ta  ri  teach d"  "Is 
beannaichte  na  mairbh  a  bhàsaieheas  anns  an  Tighearna ! " 
Mar  sin  "  bhàsaich  Ioseph." 

II.  "  Agus  a  bràithrean  uile."  Dh'eug  iadsan  uile  mar  an 
cèudna,  agus  chriochnaich  gach  car  de'n  eachclraidh  anns  an 
uaigh.  Ann  an  eachdraidh  an  teaghlaich  ud,  chithear  snuagh 
maothalais  aig  am,  agus  aogas  trioblaid  aig  àm  eile,  tiamh- 
achd  's  taomachd  ma  seach  mar  chithear  ann  an  eachd- 
raidhean  theaghlach  eile  rompa  ?s  'nan  deigh,  —  ach  tha 
'm  barrachd  aig  eachdraidh  Israeil  tharta  gu  leir ;  agus  nach 
'eil  gach  car  a  th'anns  an  sgèul  a'  dùsgadh  smuaintean 
cudthromach  tiamhaidh  an  uair  mu  dheireadh  a  tha  fair- 
eachadh  brònach  a  Bhàis  'ga  thoirt  seachad  ?  Na  daoine  'bu 
chuspairean  air  an  sgèul  so,  muinntir  an  aon  teaghlaich  so, 
air  chinnt  smuainicheadh  iad  agus  dheanadh  iad  gu  buileach 
mar  nach  d'rinn  iad,  na'n  robh  iad  do  gnà  ag'ath-bhreith- 
neachadh  cia  trà 's  a  thigeadh  an  t-àm  's  a  chriochnaichte 
an  solas  's  àm  bròn,  àm  farmad  agus  an  lasan,  am  farpuis  agus 
am  falachd,an  trod  agus  an  rèite  am  peacadh  's  am  fulang,  nan 
do  mheas  iad  gu'm  b'e  so  sgeul  aithgearr  faoin  na  cùis'  uile, 
"agus  dh'eug  Ioseph  agus  a  bhràithrean  uile,"  0!  nach  b'i  'n 
smuain  so  do'm  bu  choir  an  dluthadh  ri  cheilegu  h-aonsgeulach 
ann  an  gniomh,  ann  an  gradhr  's  ann  an  co-dheanadas.  Is  gann 
gur  treise  an  ceangal  'tha  eadar  muinntir  an  aon  chinnich  na  a 
ta  eadar  muinntir  fo'n  aon  bhinn.  Bu  chionnfàth  mòr  ghràidh 

e  d'a  cheile  gu'n  d'rugadh  iad  uile  an  tigh  an  aon  athar,  agus, 
gu  mòr  fada  seach  so,  'nuair  smaoinichte  nach  b'  f  hada  gus 
am  faodta'  radh  agus,  dh'  fhèumta  ràdh  mu'n  cleibhin,  gu'n 
deach  aidh  iad  uile  do'n  aon  ionad-taimh  amis  an  uaigh.> 

Is  cianail  a  bhi  'faicinn  uaighean  teaghlaich  'gàn  cladhach 
'an  deigh  a  cheile  ;  gach  bristeadh  a  thig  's  a  chrònaig  bhig 
'nuair  gliairmear  air  falbh  iad,  aon  air  aon  ;  is  cùis  mhòr 
smuaine  sin  do'n  dream  a  dh'f  hàgar  beò  dhibh ;  dùisgidh 
so  beachd  ùr  'nur  n-inntinn  mu'n  choluadar  bu  gnàth  a  bhi 
eadaraibh  roimhe.  An  uair  a  shiubhlas  neach  à  teaghlach,  och ! 
nach  toir  sin  orrasan  a  mhaireas  beò  amharc  ann  an  solus  ùr  air 
na  chaidh  seachad,  agus  smuaineachadh, — agus  och ;  cia  minic 
ann  an  seirbhe  anama, — ciod  an  giùlan  a  bh'aca  'thaobh  a 
cheile  agus  ciod  uime  no  ciod  a'  chrioch  mu'n  robh  iad  cho 
fad'  a'  fuireach  còmhladh  ?  An  caraid,  no  am  bràthair  gaoil  a 
dh'fhalbh  uaibh  thog  a  bhàs  annaibh  ùr-luach  agus  barrachd 
meas,  còir  air  ùr-ghràdh  caomh  a  bhi  agaibh  air.  'S  ann  a 
nis  air  thus  a  mhothaich.sibh  cia  gràdhach  bu  chòir  dha  bhi, 
agus  fòs  a  bha  e,  do'r  cridhe, — ni's  gràdhaiche  na  shaoil  sibh 
riamh  roimhe.  Cia  toigheach 's  a  chnuasaicheas  sibh  air  gach 
deagh  bhuaidh  agus  ciatfhachd  a  bha  fuaighte  ris.  Cia  mar 
chi  sibh  a  choireanan  agus  à  chuid  anfhainnean  a'  siubhal 
air  falbh  gu  doilleir  sgàileach  !  Agus,  och  !  nach  cràiteach 
geur  an  treaghaid  a  tlii«*  air  ur  n-aigne  nuair  a  ni  ur  n-anam 
meòrachadh  air  mi-chaoineas  sam  bith  a  nochd  sibh  dha 
no  dearmad  sam  bith  a  rinn  sibh  air  !  Cia  neoineach  a-nis 
a  chi  sibh  gach  cion-fàth  cònnsachaidh  a  bh'  eadaraibh,  's 
gach  uile  lethsgeul  a  bh'  agaibh  air  son  à  bhi  caoin-shuarach ! 
Sgaoil  am  bàs  orra  gu  leir  dreach  tur  fhaoineis  agus  dii- 
neònidheachd ;  agus  is  searbh  do-fhulang  a  nise  an  smuain 
gu'n  do  chaill  sinn,  air  sgàth  nam  faoineas  suarach  ud,  mar 
a  ta  a  h-uile  ni  saoghalta  a  thogas  fionnaireachd  agus  teagamh 
ameasg  bhràithre,  gu'n  do  chaill  no  gu'n  do,  chaith  sibh  an 

ùine  sin  bu  chòir  a  caitheamh  ann  an  càirdeas  agus  ann  an 
co-chomunn  caidreach,  an  nine  luachmhor  sin  nach  robh  ri 
raarsuinn  acli  goirid.  Cia  togarrach  a  bheireadh  sibh  ur 
maoin  uile,  na'm  b'urrainn  sibh  an  t-aon  a  dh  eug  a  ghairm 
air  ais  ach  car  aon  latha,  no  uaire  los  gum  faigheadh  ur 
cridhe  trora  aotramachadh,  agus  gu'n  deanadh  sibh  a  ris 
gràdh  agus  mathanas  a  mhalairt  r  a  cheile  !  Nach  blath  a 
choinneamh  a  bhiodh  a  nis  agaibh,  còmhdhail  làn  earbsa  agus 
cion,  dhàsan  air  an  d'  rinn  sibh  an  de,  theagamh,  sealltuinn 
thairis,  no  do'n  d'thug  sibh  oilbheum.  B'  f  hearr  gu'n  robh  'fhios 
agaibh,  'na  thra,  cia  luath 's  cia  cas  a  dh'  iarradh  am  Bàs  e 
mar  iobairt.  Och  !  dheanadh  sibh  an  sin  fe'um  na  b'fbearr 
d'an  nine  'bha  e  maille  ribh  !  Cha  robh  sibh  air  leigsinn 
seachad  a  liuthad  cothrom  air  'eòlas  ùrachaclh  agus  a  chàirdeas 
a  mhealtuinn.  Cha  robh  sibh  air  leigsinn  seachad,  o  là  gu  là, 
ur  run  caomhalais  dha,  Cha  robh  sibh  cho  deas  agus  cho 
trie  'nur  coigrich  air.  Cha  bhiodh  e  fo  theagamh  agaibh,  fo 
fharmad,  's  cha'n  fheargnaicheadh 's  cha  leònadh  sibh  e  mar 
a  rinn  sibh.  Cha  robh  sibh  cho  buan  a  leant uinn  ur 
tograidhean  feineil,  no  'g  iarraidh  ur  leas  fein  adhartachadh 
no  'toirt  an  àilleis  do  bhur  anamianna  fein.  Agus  a  bhàrr 
air  so  uile  cha  deanadh  tu,  'nad  bhuntainn  ris,  t-inntinn  a 
chleachdadh  cho  buileach  mu  nithe  an  t-saoghail  so,  agus 
dearmad  cha  mòr  air  nithe  na  siorruidheachd.  0 !  cha 
tachradh  sibh  's  cha  dealaicheadh  cho  minic  gun  aon  sinid 
no  aon  smuain  eadaraibh  mu  chùisean  na  diadhaidheachd. 
Labhradh  sibh  na  bu  dilse ;  dheanadh  sibh  còmhradh  's 
comunn  mu  na  nithibh  a  bhuineadh  do'r  sith.  Ghuileadh  sibh 
maraon  thar  a  pheacaidh,  agus  maraon  mholadh  sibh  gràdh 
an  t-Slànuighir,  's  dheanadh  sibh  ùrnuigh  co'lath  agus 
dh'  aonadh  sibh  ri  cheile  ann  an  oibribh  creidimh  agus  'an 
saothairibh  gràidh.  Bhiodh  ur  n-eòlas  air  a  cheile  mar  so 
gu  buileach  air  a  cho-amhladh,  agus  bhiodh  Dia  na  bu  ro- 

bhuiliche  air  aideach  agus  rachadh  "facal  'na  àni"  a  labhairt 
agus  theagamh  gu'm  fàgta  ni-eigin  gun  ràdh  a  bhiodh 
cunnartach  do  anam  peacaich  a'  bàs,  ma  's  e 's  'nuair  mu 
dheireadk  a  chunnaic  thu  do  bhràithair 's  a  bha  thu  'còmhradh 
nan  robh  agad  am  beachd'  bu  lugha  gu'n  robh  e  cho  cas  ri 
siubhal  d'à  dhachaidh  bhuain. 

Agus  am  beil  am  beachd  so  a  tha  againn 's  a  bhinn-bhàis 
so  a'  call  à  neirt  an  uair  nach  gairmear  air  falbh  muinntir 
teaglilaich  cha 'n  ami  a  lion  aon 's  aon,  ach  a  gliairmear  iad  uile 
còmhla  le  aon  fhios  sguabanta  a  sgàilean  an  t-saoghail  so,  gu 
rireamh  a's  uamhasack  an  t-saòghail  shioruidh  ?  Nach  guth 
eagallach  so  do  theaghlaichibh,  am  fios  beag  goirid  cudthrom- 
ach  so  "  Dheug  Ioseph  agus  à  bhràithrean  uile."  Le'n  uile 
ghràdh  agus  fhuath,  an  eagal  's  an  dòchas  an  co-tliàladh 
teaghlachail  (de'n  ghnè  bha  annta)  am  peacanna  teaghlaich — 
dh'  fhalbh  iad  air  fad  on  talamh  so,  agus  an  t-àite  clo'm  b' 
aithn'  iad  uair-èigin  cha  n  eòl  dha  iad  tuillidh  ni 's  mò.  Agus 
c'iona  chaidh  iad  ?  Agus  ciod  e  am  beachd  a  nis,  agus  am 
mothachadh  air  na  cùisibh  mu'n  robh  iad  eòlach  deanadach 
a  bhos  an  so  ?  Am  beil  iad  co-aonaichte  ann  an  tir  nam 
beannachd  gu  h-àrd  ?  An  d'rinneadh  a  ris  comunn  diubh 
aim  an  nèamh  ni 's  sona 's  ni 's  seasmhaiche  na  bha  an  teagh- 
lach  air  thalamh.  'Bheil  Ioseph  agus  a  bhràithrean  Beniamin 
gràdhach,  seann  Iàcob,  am  bheil  iad  uile  cruinn  an  solas,  gun 
sgaradh  tuillidh  gu  brath  ?  No  am  beil  dealachadh  eagalach 
ann,  agus  am  bheil  cuid  d'an  àireamh  taobh  tliall  an  t-sluic 
mhòir — 'an  diomhanas  a'  gearan  an  àma  aims  nach  tilgeadh 
iad  an  crannchur  maille  riùsan  a  bha  dileas  do  Dhia  "  an 
athar  V  Cha  n  fhaod  sinn  am  brat-sgàile  a  thogail,  agus  cha'n 
fhaod  sinn  a  mheasrachadh  'nar  n-inntinn  ciod  è  rùnaireachd 
fhalaich  an  t-taoghail  neo-fhaicsinnich.  Is  leòr  e  gu  bheil 
iad  uile  niarbh  agus  gu'n  do  dhealaich  iad  ris  gach  uile  ni  mun 
robh  iad  iomaguineach,  agus  gu'n  d'  fhoghlum  iad  uile  a  nis- 
gu  bheil  "  aon  ni  fe'umail." 

Gu'n  deònaicheadh  Dia  gu'm  bu  leòr  dhuinne  an  leasan  so 
fhoghlum  a  nis',  mum  bi  e  tuillidh 's  anmoch;  mu'n  cuirear 
an  cèill  umainne  agus  mu  na  teaghlaich  's  a  bheil  sinn  a 
còmhnaidh,  gur  h-e  deireadh  goirid  an  sgeoil  gu'n  d'  eug 
sinne  agus  ar  bràithrean  uile.  0 !  gu'n  cuireadh  Dia  fèin 
iompaidh  oirnn,  gu'n  cleachdamaid  seirc'n  ar  dachaidhnean  'an 
duil  ri  spiorad  agus  ri  dòchas  neimh,  chum's  gu'm  faodar  a 
ràdh  umainne  's  mu  r  bràithribh  ami  am  briathraibh  arda 
naòmha  Dhaibhi'  'na  bhròn  thar  Shauil  agus  Ionatain.  "Bha 
iad  gràdhach  taitneacli  'nam  beatha,  agus  'nam  bàs  cha  deach 
an  dealachadh.  Mar  sin  dh'èug  Ioseph,  agus  a  bhràithrean 
uile." 

III.  "  Agus  an  ginealach  sin  uile."  Tha  sruth  na  bàsmhor- 
achd  a  nis  a'  ruith  ann  an  amar  ni  's  farsuinge.  Sguab  e 
leis  do  mhòrchuanna  siorruidheachd  uile  mhuirichinn  teagh - 
laich,  uile  theaghlaichean  fine.  Tha'n  dealachadh  eadar  daoine 
fa  leth  agus  eadar  theaghlaichean  air  an  call.  Leagadh  a 
h-uile  com harra- tire.  Tha  na  caochla  àmanna  agus  na  caoch- 
la  siubhal  air  falbh,  air  dol  fodha,  agus  bàite  aims  an  aon  fhios 
so  mu'n  iomlan,  nach  'eil  mairionn  de'n  bha  aon  uair  beò  air 
an  talamh,  aonan — "  Dh'èug  Ioseph,  agus  a  bhràithrean  uile, 
agus  an  ginealach  sin  uile."  Dh'fhalbh  cuid  dhiubh  ann  am 
maothalas  na  h-òige,  an-fhiosrach  mu  pheacannan  agus  mu 
fhulangais  na  beatha ;  dh'fhalbh  cuid 's  an  cinn  air  liathadh 
's  iad  'gan  sàrachadh  le  iomad  amhghar.  Chaidh  cuid  a  dhith 
le  laimh  an  Ainneirt — cuid  le  meath  nadurra.  So  fear  air  a 
bhualadh  gu  h-obann  gu  làr — sin  fear  eile  a'  fulang  gu  goirt 
fo  anshocair  mhàirnealaich  chràitich.  An  treun-fhear 's  an 
lasj-fhear — an  duin'  ardanach 's  an  diol-dèirce — an  righ 's  an 
t-iochdaran — co  dhiubh  bha  e  'an  soirbheas  no  'ga  eiridinn 
aig  càirdibh,  no  anh  am  bochduinn  thiamhaidh  thruaigh,  gun 
charaid  aige  no  bràthairacllmnadh  na  sùla  luainich — dh'fhalbh 
iad  gu  leir.   Bha  mile  aobhar  aig  gach  mile  sluaigh  air 

teacbd  gu'n  crìcb,  agus  raÌQÌg  iad  am  binn  fa  leth  air 
ionia  seòl  gun  àireainh.  Air  a'  cbogadb,  aig  a'  pblàigb  s  aig 
a'  crhorta  bha  an  cobhartach  fein  ma  seach.  Gbmlain  ciont 
air  falbb,  'nan  aon  treud  neo-cbonibarraicbte,  na  seirbbisicb 
a  cbuidicb  a  thaitueacbas  a  cbur  air  adhart-na  b-oinideau  a 
gblacadb  'na  gboisnean.  Einn  Mibbeus  cobbartacb  de  anama 
nnaibb  agus  de  cborpaibh  crainnte  a  lucbd-leaunibuinri. 
'Stric  a  spiol  Teagmbais  gu  b-ealamb  snàitbean  na  beatb  as 
a  cbeile.  An  gratb-fbear  a  measgacbadb  fuil  dbaoine  le'n 
iobairtibb — an  tbr  a'  tniteam 's  a  spbacbdadb  à  lucbd-àiticb  fo 
à  chudthrom — an  teine  'gramacbadb  air  an  tigb-cbònaidb  mu 
mbeadhon  oidbcbe,  no  air  an  luing  fad  as  air  a'  cbuan, — sgian 
a  mbortair — an  copau  nimbe — treacbladh  truagb  beatba  fbada 
a'  cogadb  ri  uilc  an  t-saogbail — tbug  iad  sin  uile  macb  buaidb- 
làracb  air  an  dream  pbròiseil  sin  a  ta'  riagbladb  an  t-saogbail 
so  'bbos.  Cbaidb  uaiob  fbosgladb  'an  dei^b  uaiybe  affos  a 
iionadb  ;  cbaidb  doine  'n  deigb  duine  air  sligbe  na  b-uile 
fbeòla;  cbaidb  cuirp  ura  cbur  'antasgaidb 's  an  uaigb  sbàmh- 
aicb ;  cbaidb  iir  lucbd-bròin  feadb  nan  sràidean.  Agus  na 
bba  de  sbluagb  còmbla  air  uacbdar  na  talmbainn  aon  uair, 
cba  mbaii-eann  aonan  diubb — db'  fbalb  iad  air  fad.  B'  ioma- 
dacb  an  leanmbuinnean,  an  saotbair,  an  leas,  an  solas  's  iim 
bròn — b'  iomadacb  an  eacbdraidbean  caocblaideacb,  acb 
foubnaidb  an  aon  bbiim  cboitcbeann  don  iomlan — "DbV'uir 
Iòsepb,  agus  a  bbràitbrean  uile,  agus  an  ginealacb  sin  uile." 

Agus  tba  nis  ginealacb  eile  a'  gluasad  'an  àite  na  db' 
fbalbb  ginealacb,  ge  lionar  a  tbeagblaicbean,  nacb  urrainn  aon 
neacb  a  tbaisbeanadb  gu  bheii  co-cbeangal  aige  ris  a'  ghineil 
mbairbb  a  ta  e  'saltairt  air  an  luaitbre.  Deanaibh-se  'nur  n- 
inntiun  fein,  an  tionndadb  clis  a  rinn  an  t-eacbdraicbe  ann  ii 
sgeulan  deis-leum  a  tbug  e  tbar  astar  bHliadhnachan,  ri  linn 
an  imeacbd  nam  bretb  's  nam  bàs  siubbal  gu  socracb  a' 
falmbacbadb,  acb  fos  a'  sior  àiteacbadb  na  talmbainn  agus  g'a 


20  Dearbh-Shamhuilt  air  gach  wile  ni — 

cumail  daonnan  làn.  Dean  de 'n  astar  sin,  mar  a  rinn  esan, 
aon  fhàsìach  iomlan,  glomhas  cianail,  slochd  mòr.  Thig- 
eadh  a  stigh  eadar  cadal  no  di-chuimhne  cheud  bliadhna  ; 
agus  'nuair  dhùisgeas  tu  mar  à'  neul,  gu'm  b'  ann  a  bhios  tu 
a  measg  mòr-shluaigh  cho  dian  's  cho  surdail  's  a  bha  an 
dream  a  rinn  thu  f hàgail,  ach  buidheanna  measg  nach  faic  thu 
aghaidh  aon  chàraid  'ga  nochdadh  fein  do  d'shuil.  Tha  a' 
chùis  ionann  's  mar  bha  i  roimhe,  ach  0 !  an  t-atharrachadh 
a  thainig  oirre. 

Dhearbh  thu  fèin  a  chilis  air  aJ  bheil  sinn  a'  tighinn  ann  a'd' 
fhiosrachadh  fein,  ann  an  gnothach  bu  lugha  na  so.  Ann 
an  àm  brònach  na  diobairt  nach  do  mliothaich  thu  do  chràdh 
a  meudachadh  'nuair  a  bha  am  Bàs  'n  a'd'  chridhe  's  'n  ad' 
thigh  fein  agus  a  chitheadh  tu  mu  d'  thiomchioll  sùrdalas 
agus  ùpraid  an  t-saoghail  a'  dol  air  an  aghaidh  !  Och  !  cia 
cianail  e  ceum  a  mach  à  seòmar  sgàilte  a'  Bhàis,  no  a  tigh 
aònarach  na  truaighe,  agus  seasamh  air  ball  ann  an  soillse 
dhealraich  an  latha  agus  eisdeachd  ri  stararaich  's  gleadhraich 
an  t-sluaigh  amuigh  ?  Cia  cianail  leatsa  a  ghrian  fhaicinn 
a'  dealradh  mar  a  b'  abhaist  dh'i,  an  talamh  uaine  fo  f  hiamh- 
ghaire  mar  bu  ghnà,  nàdur  uile  fo  ghàirdeachas  eibhinn 
mar  a  b'  abhaist  am  feadh  'tha  'n  t-iomlan  dhuitse  mar  fhàsa- 
lachd ;  's  tu  fo  smàlan  an  trom  bhuille  a  rinn  do  leòn,  cha  cheòl 
leatsa  'san  àm  ceilearadh  nan  guth  binne  mar  gu'm  b'  ann  ri 
fochaid  air  do  leir-sgrios ;  is  cianail  measgadh  feadh  na  mòr- 
bhuidhne  gun  truas  dhiot;  is  leòr  a  shamhuil  so  a  dh'iompach- 
adh  do  bhròin  gu  bàini  agus  a  thoirt  ort  gràìn  a  ghabhàil  d'an 
bheatha  agus  d'an  t-solus  a  tha  toirt  oilbheum  mar  so  do  d' 
mhulad.  Ann  'bhi  smuaineachadh  air  do  shiubhal  fein,  mar 
an  ceudna,  nach  eil  am  beach d  so  agad  air,  tiamhachd  a' 
bhàis,  (gu'n  eirich  feadhain  eile  suas  do  nach  b'  eòl  thu) 
'nuair  ni  thus'  eug  's  a  theid  do  shineadh  's  an  uaigh  fhois- 
nich  ?  's  gann  gu'n  dean  do  bhàs-sa  'bheag  idir  de  ghràbadh 

a  chur  air  dian-adhartachadh  agus  dian-chabhaig  chuisean  an 
t-saoghail,  agus  cha  mheasar  do  shiubhal-sa  ach  mar  am 
boinne  uisge  thig  as  a'  mhòr — shruth  a  ta,  'dh'aindeoin  sin, 
a'  ruith  sios  'na  lànachd 's  'na  mhòrachd  do  ghnà. 

Ach,  'an  so,  'se  ginealach  iomlan,  's  a  theaghlaichean  uile 
'chaidh  a  shlugadh  suas  ann  am  farsuingeachd  fhial  na  h- 
uaighe.  Ach,  faic !  tha  'n  talamh  fathast  air  ghluasad  le 
saothair  agus  sùrd  air  ghnothaichibh  mar  bh'ann  roimhe; 
o-ach  uile  uallach  leis  an  aon  ghreadhnachas,  's  leis  na  mòr- 
chuisean  ceudna  'bha  ann  o  shean;  uile  'an  sàs  aig  na  diomh- 
anais  's  aig  na  faoincisean  a  chum  greim  air  sluagh  an  t- 
saoghail,  roimhe  so ;  agus  mo  chreach  !  tha  na  peacanna 
ceudna  a  rinn  mealladh  agus  fealladh  air  uile  luchd-àitich 
na  talmhainn  riamh  o  thoiseach  an  t-saoghail,  fathast,  a' 
tàladh 's  a  milleadh  an  t-sluaigh. 

Nach  'eil  againn  teagasg  anns  an  sgàil  a  ta  adhlacadh  ana- 
bharrach  so  ginealaich  iomlain  a'  tilgeadh  thar  gach  ni  dhiubh 
so  uile,  ann  an  aon  rann  aithghearr?  Ciod  iad  air  fad- 
aoibhneas  agus  bròn,  cùram,  saothair,  agus  aoibhneas  na 
beathaso  ach  ciod  iad  'nuair  a  dh'  fhosglas  dorus  na  sior- 
ruideachd  a  dh'  fhalach  o'r  sùilibh  nam  niuillion  a  chleachd 
iad  uile  aon  uair  mar  ta  sinne  nis  ?  Ciod  iad  uile  nis,  leis 
na  deòir  's  na  fàitean,  do'm  b'  aobhar  iad,  do  na  muillionaibh 
ud  leis  am  bu  bheachd  gu'm  b'  iad  o  chianaibh  a  h-uile  solas. 
Ciod  a  bhitheas  annta  gu  leir  dhuinne  'nuair  a  dh'  fheumar 
a  ràdh  mu  gach  neach  againn,  mar  thubhradh  gu  h-aith- 
ghearr  mu  Iòseph,  agus  a  bhraithrean  uile,  agus  mu'n 
ghinealach  sin  uile. 

Adhlacadh  cinnich  iomlain!  gach  aon  diubh,  an  teaghlaich, 
ao'us  an  slàn  mheall  beatha  so  air  a  mheaso-achadh  anus  an 
aon  uaigh  choitchean !  air  chinnt  is  smuain  chudthromach 
so.  Tha  i  'labhairt  ri'r  mothachadh  nàdurra.  Ach  nach  eil  i 
fòs  a'  ruigsinn  gu  ar  mothachadh  spioradail  ?   Cha  'n  eil  aiòr- 

earbsa  r'a  chur  ann  am  mothachadh  nàdurra.  Is  furasda 
gluasad  a  chur  fodha,  's  tha  e  cho  furasd  a  chiùineachadh. 
'S  iad  garg-ghluasaid  di-mhothachaidh  fhaoin  na  criochan 
eadar  a  bheil  e  a'  siùdan  's  ag  udalan.  Is  buaidh  fhaoin 
neo-airidh  uachdranachd  'fhaotainn  air  a  cho-fhulangas, 
car  tiotain.  Air  an  lainxh  eile,  gheibh  Creideamh  cùis  smuain- 
eachaidh  a's  'truirne  's  a's  mairsinniche  'an  so.  'S  e'm  Bàs 
an  t-ard-roinneadair.  Dealaichidh  e  teaghlaich  agus  gear- 
raidh  e  càirdean  o  cheile,  a'  bristeadh  nan  ceangal  a's  tinne, 
agus  is  ceann-aobhair  e  air  na  co-bhanna  a's  dlù — cheangailte 
ri  cheile  a  thuiteam  sios  'nam  bruan.  A'  teachd,  mar  tha  e  air 
a  chinne-dhaonna  aon  air  an  aon,  a'  sonrachadh  gach  neach  fa 
leth,  an  dèigh  a  cheile — tha  e,  mar  gu'm  b'ann,  a'  tarruing  a 
mhàin  gach  monaidh's  gach  beinne  chum  a'  ghràinnean  d'an 
deach  air  thus  an  deanamh  suas,  a'  gabhail  cùnntais  fa  leth 
dhiubh  ma  thàinig  e  stigh  d'a  chraos  neoshàsta.  Ach 's  e'm 
Bàs,  mu  dheireadh  thall,  mar  an  cèudna,  an  t-aonadair  mòr. 
Ged  ni  e  daoine  a  dhealachadh  bheir  e  rithist  cuideachd  iad 
mu  dheireadh.  Dh'  fhosgail  an  cladh  a  ghiallan  a  chur 
dealachaidh  eadar  bhràithrean  agus  chairdean  ach  gu  goirrid 
fosglaidh  e  iad  aris  a  mheasgachadh  an  luaithre  dhaimheil 's 
an  aon  duslach  choitcheann. 

Ach  am  bheil  an  aonachd  a  ni  am  Bàs  cinnteach,  taileil, 
agus  maireannach  ? 

"  Dh'èug  Ioseph,"  agus  a  bhràithrean  uile,  agus  an  ginea- 
lach  sin  uile.  Thainig  am  Bàs  orr'  uile,  chionn  gu'n  do 
pheacaich  iad  uile — 'Se  crannchur  nan  uile  so — so  an  each- 
draidh  choitcheann — dearbh-shamhuilt  air  a  h-uile  ni. 

Aorus  tha  crannchur  coitcheann  eile  ann — eachdraidh  chu- 
mant  eile  dearbh-shamhuilt  eile  air  gach  ni ;  "  agus  'an  deigh 
a'  Bhàis  tha  am  Breitheanas."  Eirigh  Iòseph  aris,  agus  a 
bràithrean  uile,  agus  an  ginealach  sin  uile.  Agus  seasaidh 
iad  uile  'am  fianuis  na  cathrach-breitheanais.   Tha  aonachadh 

'an  sin.    Tha  am  beag 's  am  mòr  'an  sin,  an  t-oglach  agus  a 
mhaighstir — tha  na  h-uile  'n  sin  còmhla.    Ach  c'ar  son  sin  ? 
Agus  cia  fad  a  bhitheas  ?    "  Theid  na  h-aingidh  gu  peanas  - 
siorruidh  ;  ach  theid  na  fireana  gu  beatha  mhaireannaich." 

Nach  cudthromach  an  t-eadar  dhealachadh  a  th'  againn  'an 
so?  Co-aonaidh  am  Bàs  sinn  'an  deigh  àr  sgaradh;  co- 
aonaidh  am  Breitheanas  sinn  a  chum  ar  sgàrachduinn  a  ris. 
Ann  a  bhi  criòchnachadh  imeachd  na  beatha  so  sgaòilidh  am 
Bàs  a  bhrat-sgàile  mòr  thar  an  t-saoghail  uile  agus  thar  a 
luchd-àitich.  Fosglaidh  am  Breitheanas  imeachd  na  sior- 
ruidheachd  agus  fpillsichidh  e  gach  sealladh  agus  an  sluagh 
uile  ni 's  tur  iomlaine  na  chunncas  iad  'an  so.  Eugaidh  sinn 
uile ;  bheirear  breth  oirnn  uile ;  thig  an  dà  char  sin  oirnn 
uile  maraon.  Agus  tha  'n  dà  ni  sin  àm  fagus  ;  chionn  tha 
'n  aimsir  goirid  tha  'n  Tighearn  aig  làimh. 

Ach  roimh  'n  Bhàs  agus  roimh  'n  t-siorruidheachd  tha  an 
soisgeul  a  ta  nis  'g  a  shearmonachadh  gu  saor,  do  gach  uile. 
Agus  cluinnear  guth  ag  ràdh — "  Feuch  tha  mi'm  sheasamh 
aig  an  dorus,  agus  a'  bualadh  ;  ma  dh'  fhosglas  neach  sam 
bith  dhonih,  thig  mi  stigh  d'a  ionnsuidh,  agus  gabhaidh  mi 
mo  shuipeir  leis,  agus  esan  leamsa."  Toisicheadh  a'  chuirm- 
ghràidh  so  ann  an  cridhe'n  deigh  cridhe,  mar  bhàsaicheas 
do'n  pheacadh,  peacach  an  lorg  peacaich  ann  an  Criosd,  agus 
a-bheothaichear  iad  do  Chriosd  ann  an  Dia.  Agus  'nuair 
dhealaichear  o  cheile  aon  a's  aon  fa  leth,  agus  teaghlaich 's  agus 
ginealaich,  chum  'bhi  air  an  aonadh  ri  cheile,  aris  air  an 
sgaradh  leis  a'  Bhàs,  air  an  aonadh 's  a'  bhreitheanas,  chum 
a  bhi  air  an  dealachadh  fa  dheòidh  re  na  siorruidheachd, 
gu'm  b'e  ar  sochair  ne  coinneachadh  aig  suipeir — phòsaidh  an 
'Uain  far  nach  eil  dealachadh  tuillidh  gu  bràth. 


